интервенцията е насочена към някоя от културите, обхванати от споразумението (соя, рапица, слънчогледово семе, с изключение на слънчогледово семе за директна консумация); ако случаят е такъв, се посочва планираната площ за подпомагане според съответната референтна година.
 6. Финансов план
 Този раздел включва следното:
 6.1. Обзорна таблица
 Държавите членки предоставят елементите, определени в член 112, параграф 2 от Регламент (ЕС) 2021/2115.
 Държавите членки, които желаят да се възползват от възможността за прехвърляне на разпределени средства между фондове съгласно член 103 от Регламент (ЕС) 2021/2115, предоставят тази информация за всяка година от срока на стратегическия план по ОСП, за която желаят да използват тази възможност. През 2025 г. държавите членки могат да преразгледат своето решение, като то ще се отнася до техните разпределени средства за финансовата 2027 г.
 Информацията, предоставена в обзорна таблица, позволява да се провери дали необходимите разпределени средства за спазване на изискванията за минимални разходи, предвидени в членове 92, 93, 95, 97 и 98 от Регламент (ЕС) 2021/2115, са били заделени по правилен начин.
 Тази информация трябва да служи като основа за изчисляване на финансовите тавани, които се получават, след като бъдат приспаднати сумите, заделени от държавите членки с цел спазване на изискванията за минимални разходи, определени в членове 92, 93, 95, 97 и 98 от Регламент (ЕС) 2021/2115 (обратни тавани).
 Минималните и максималните суми, посочени в членове 92—98 от Регламент (ЕС) 2021/2115, винаги се изчисляват въз основа на пакетите на държавите членки, посочени в членове 87, 88 и 89 от същия регламент след възможни прехвърляния.
 Ако държавите членки обаче решат да разпределят средства за InvestEU, LIFE и/или „Еразъм“, съответните годишни суми се предоставят в обзорната таблица. Приложение XI към Регламент (ЕС) 2021/2115 няма да бъде изменяно и всички задължения за минимални разпределени средства ще бъдат проверени спрямо сумите в приложение XI към този регламент, което няма да изключва тези специфични разпределени средства.
 Тъй като изискването за минимални финансови разпределени средства за млади земеделски стопани може да бъде изпълнено както от ЕФГЗ, така и от ЕЗФРСР, държавите членки, които решат да отпуснат по-висока сума от минималната, определена в приложение XII към Регламент (ЕС) 2021/2115, посочват сумите, които да бъдат използвани от всеки от фондовете, за да се достигне изискването за минимални разпределени средства. Това следва да служи като основа за изчисляване на обратните тавани.
 6.2. Подробна финансова информация и разбивка по интервенция и планиране на резултата
 В подробния финансов план, посочен в член 112, параграф 3 от Регламент (ЕС) 2021/2115, се предоставя преглед на индикативното очаквано равнище на плащанията на разпределените средства на държавите членки през периода на изпълнение на стратегическия план за ОСП и информация относно процентите на съфинансиране от ЕЗФРСР.
 7. Системи за управление и системи за координация
 7.1. Идентифициране на органи за управление, управителни органи и други органи
 Този подраздел включва:
 а)
 за всеки вид орган (компетентен орган, управителен орган, разплащателна агенция, координиращ орган, когато е приложимо, и сертифициращ орган — посочване на фонда (или фондовете), за който те отговарят, както и имената и информация за контакт на отговорните лица;
 същата информация се предоставя и за